
Garázs-közösség - Egy lakótelepi garázssor rejtett világa

Kulcsszavak: garázstelep, szocializmus, közösség, garázssor
Kutatásomban egy hetvenes években épült szocialista lakótelep garázssorának vizsgálatát végzem. Arra a kérdésre keresem a választ, hogy mi minden történik ezekben a garázsokban az autók tárolása és javítása mellet: mik azok az egyéb szerepek, amiket betölthetnek ezek a kívülről olyan egyformának, építészetileg egyszerűnek tűnő épületek a tulajdonosok életében. Dolgozatomban a garázstelep rejtett világának feltárásán keresztül a garázssor közösségi szerepe mellett azt is bemutatom, hogy bizonyos, az államszocializmusban elinduló informális gazdasági folyamatok hogyan élnek tovább mindennapjainkban.



